Pantoffelregering | Toortsie, Kameel en Bokbaaivygie se blog
← Hoe belê jy in jou huwelik?
Toortsie se Vinnige Banting Feite →
Posted on Augustus 4, 2015	by Kameel
Scrapydo se toeka-tokkel: Pantoffels
Erens het ek die pot misgesit. Ons is veronderstel om die week oor “Mengelmoes” te skryf, maar aangesien ek al die hele week spook met pantoffels (wat ek gedink het die onderwerp vir die week is,) plaas ek dit maar. Dit is mos nou ‘n mengelmoes…. of nie?
Was ek op skool het ek sowaar nie my opstel ingehandig nie. Ek het my lewensgeskiedenis vir die geringste beduienis van ‘n pantoffel gefynkam, en sowaar daar is geen storie, of gebeurtenis wat homself om pantoffels afspeel nie. Verlede naweek het ons kleinkind met ‘n paar pienk pantoffels langs my kom sit, en vertel ‘n tannie het dit vir haar gebrei. Ek het my ore gespits, hopende dat hier uiteindelik ‘n pantoffelstorie is…. maar net daar het die storie platgeval.
Dan vertel ek maar van die dag toe my pa gerebelleer het. As ek sê my pa het onder die pantoffelregering gestaan, sou dit ‘n liegstorie wees. Albei my ouers was sagte mense, maar my ma het ‘n manier gehad om te “order.” “Moot,” sou sê, “gaan haal vir my die skêr.” Dan het my pa ewe gedweë die skêr gaan haal. Vir ons kinders was dit doodnatuurlik, en het dit nie as ‘n swakheid in my pa gesien nie. Ons huis was ‘n huis sonder baklei, en dit was al wat saak gemaak het.
Ek was nie lank met Ken getroud nie toe hy op ‘n dag vir my sê, “Verstaan een ding baie goed, jy is nie jou ma nie, en ek is nie Moot wat spring wanneer jy iets sê nie.” Ek het hom net oopmond aangestaar. Toe hy sien ek kannie twee en twee bymekaar sit nie vertel hy my dat my pa onder die pantoffelregering staan, en dat my ma die broek in die huis dra. Ek kon hardop lag…. my pragtige blouoog, vriendelike ma wat nie eers ‘n vlieg skade sou aandoen nie!!! Ek noem dit op ‘n dag aan my ousus, en sy stem saam dat my ma op ‘n troontjie sit, en dat my pa die springwerk doen.
Op ‘n dag sit ons almal in die eetkamer by my ouers aan huis. My pa kom deur die kombuis aangestap. “Moot,” sê my ma, ”gee vir my daardie koekblik bo-op die kas aan.” Outomaties gaan my pa se arms die lug in om op die versoek gehoor te gee, maar die volgende oomblik laat sak hy sy arms, en met ‘n duidelike “Ek sal nie,” stap hy stywerug by die kombuisdeur uit. Ek weet nie wie meer verbaas was nie, my ma of ons?. My dierbare pa – toe al diep in sy sewentigs – het uiteindelik teen die pantoffelregering in opstand gekom.
This entry was posted in 'In opdrag..... Bookmark the permalink.
19 Responses to Pantoffelregering
Augustus 4, 2015 om 4:42 nm
Wys net,dat slegte gewoontes vassteek as dit nie vroeg uitgeroei word nie.Jou ma het nooit eers besef wat sy doen nie,want jou pa het stilgebly.
Augustus 4, 2015 om 4:45 nm
En ons dogters het doodnatuurlik in haar voetspore gevolg. Maar my man was nie my pa nie….. en dit het heelwat baklei gevat om die “ordery” uit my te kry.
Augustus 4, 2015 om 5:12 nm
My pa het ook maar gedoen wat my ma gevra het. 🙂 Hy was ‘n liewe mens. 🙂
My skoonpa het GEEN pantoffelregering geduld nie. Patriargaal. Hul was al meer as 50 jaar getroud wat hy eendag weer, soos gewoonlik, kom vuil trap net nadat skoonma die vloer gewas het. Sy sê, vir die eerste keer in haar lewe, “Nee man, kyk hoe trap jy vuil. Gaan haal die besem en kom maak skoon jou gemors.” Ewe gedwee doen hy dit toe. Ek lag nou nog daaroor! Dit was die eerste en enigste keer. 🙂 Ook hy was ‘n liewe mens.
Augustus 4, 2015 om 5:16 nm
Jou skoonma was seker net so verstom oor die wending wat sake geneem het. Dink ook dit was die eerste en enigste keer wat my pa gerebelleer het 🙂 Siestog.
Augustus 4, 2015 om 6:45 nm
*fluister*… die onderwyser in my wil kort-kort ‘n asseblief en dankie insit!
Augustus 4, 2015 om 6:55 nm
Dit is presies net so Tina. Nadat ek begin oplet het, het ek ook die assebliefs en dankies gemis. Dit is net dat sy op so ‘n sagte manier “ge-order” het, dat ‘n mens dit nie agtergekom het nie.
Augustus 4, 2015 om 8:30 nm
Kameel, jou storie laat my jou dink aan n grappie van Andries Vermeulen. Dalk klink dit bekend? “Hu-uh. Pappie gaan nie rugby kyk nie. Pappie hou nie van rugby nie. Hy was al by n wedstryd. Hy weet wat daar aangaan”
Dalk is dit op YouTube.
Augustus 4, 2015 om 9:42 nm
Ken nie die grappie nie. Sal u-tube probeer. Ai, en as ek net dink hoe lief was my pa vir rugby.
Augustus 4, 2015 om 8:56 nm
Lag ek te lekker. Homer sal altyd sê: “Orders.” Maar ek onthou darem om asseblief en dankie te sê.
Augustus 4, 2015 om 9:46 nm
Die asseblief en dankie maak ‘darem n groot verskil 😉
Augustus 5, 2015 om 4:47 vm
Ha ha, daar het jy dit nou. Sommer in die verbygaan word alles gedoen en dan eensklaps kom die besef: Hoekom moet ek? Lekker gelees oor pantoffels al was dit die regering se pantoffels.
Augustus 5, 2015 om 8:08 vm
Na al my gedinkery was ek net te dankbaar daar is iets soos ‘n pantoffelregering 😆 Anders het ek geen taak gehad om in te handig nie. Mooi dag vir jou daar in die poskaart.
Augustus 5, 2015 om 8:13 vm
Wel dankie vir jou skrywe. My dag is reeds verby. Ek sit nou ek kyk 6uur aand nuus! Geniet jou dag 😉
Augustus 5, 2015 om 9:09 vm
Nie geweet julle is sovêr voor ons nie. Jy is dus ‘n hele paar uur verder op die lewenspad as ek. Sal dit so probeer onthou… wanneer ek my pajamas uittrek, trek jy joune aan 🙂 Sweet dreams
Augustus 6, 2015 om 12:23 vm
Ha ha, dis hoe dit werk. Ons is in wintertyd so amper 12 uur voor en in Septemder is dit daylight saving dan is dit so amper 11 ure voor julle.
Augustus 5, 2015 om 12:51 nm
hehehehe komieklike storie
Augustus 5, 2015 om 12:58 nm
Ag as jy my sagmoedige pa geken het, kan ‘n mens nie glo hy het sovêr gegaan om te rebelleer nie 😆 Kostelik.
Augustus 5, 2015 om 1:00 nm
Ek hou juis van die feit dat hy wat sosagmoedig is gerebeleer het. Sulke verrassings is raar 🙂
Terug pieng: Toeka-Tokkel no 33: Pantoffels | I scrap 2
343,647 ste persoon wat hier inloer! Baie dankie en welkom! Hoop jy loer weer in.
Kategorië Kies Kategorieë ‘In opdrag…. (78) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting, LCHF (129) Bejaardesorg (2) Blogging (89) Boeke en flieks (95) Bybelkarakters A-Z (8) Die avonture van Vetsak (6) Die lewe (137) Die lewe met ‘n tikkie humor (28) Die stil kind (9) Dorpslewe, soos gesien deur ‘n plaasjapie (9) English Blog posts (43) Geldsake (33) Geleefde Christenskap (276) God en ek (30) Grepe uit die lewe (1) Hekelwerk (8) Hoe om ‘n blog te begin (5) Huwelik en Verhoudings (100) Kosdinge (127) Kruinsig Plaasakkommodasie (1) Lawwighede; Tong-innie-kies (145) Motivering en Bemoediging (135) Musiek in die Bybel (8) Om ma te wees (31) Om ouma te wees (4) Opheffingswerk; Opvoeding (59) Opstelle (2) Oudword (2) ouers van volwasse kinders -ouerleiding (8) Ouerskap en ouerleiding (86) Overberg (53) Plaaslewe en Landbousake (165) Reis-ervarings (90) Sosiale media (5) Speletjies (31) Spinnekopstories (10) Studentelewe (9) Toorts se verbeeldingsvlugte (29) Toortsie en die kleinkinders (3) Toortsie se dagstukkies op Sondae (30) Toortsie se Toeka Tokkel stories (58) Toortsie se voelgoedstories (20) Uncategorized (193) Ursula (18) Verskeidenheid Onderwerpe (126) Verslanking (67) Vrae (14) Vroue in die Bybel (15) Vrouwees (20)
Voorheen geskryf Kies Maand Augustus 2017 (17) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (40) Desember 2010 (13) November 2010 (32) Oktober 2010 (43) September 2010 (16)